Amoebosoa

Amoebosoa, she possan mooar jeh protosoa amoebagh (amoebaghyn ny amoebae), goaill stiagh y chooid smoo jeusyn ta garraghey liorish lhieeney sthie plasmey killag.  Ta far-chassyn neuvirragh oc myr cowrey y phossan.  Ta'n chooid smoo jeu un-chillagagh, as t’ad lhieenar ayns thalloo as ushtey.  Ta kuse jeu cur çhingys er sleih.  Chammah's adsyn, ta'n possan Amoebosoa goaill stiagh mycetosoa, as adsyn nyn mioagyn yl-chillagagh ny yl-heshveanagh.  Ta kuse jeu ry-akin ec yn tooill.

Kuse dy amoebaghyn, cha nel ad agh 10-20 μm 'sy lhiurid, agh ta'n possan goaill stiagh fir mooarey neesht. Ta Amoeba proteus çheet dy ve 800 μm ‘sy lhiurid.  Amoebaghyn yl-heshveanagh myr Chaos as 
Pelomyxa, ta kuse jeh ymmodee millimeaderyn 'sy lhiurid; as ta mycetosoa ry-gheddyn as mooadys ymmodee trieyn kerrinagh oc.

 Jalloo-oaylleeaght 

Killag chadjin amoebosoagh, t'ee er ny scarrey eddyr yn plasmey sthie (grineenagh, meanagh) as yn plasmey mooie (glen, mooie).  Traa ta'n chillag garraghey, ta'n plasmey sthie roie er-oaie as y plasmey mooie roie ergooyl.  

Son y chooid smoo, ta amoebaghyn gee liorish ee killagyn.  T'ad cur far-chassyn mygeayrt-y-mooish beggan dy vee, as tayrn eh stiagh jeusyn, ayns folmid killag.  Ayns shen, ta'n bee goll er lheie as jiole seose.


Ronney:Amoeboidyn
Ronney:Phyla amorphea
Ronney:Tacsyn soilshit magh 'sy vlein 1998